Privaatheid - Media24.com
Dit is die hoof-privaatheidsbeleid vir die Media24-groep (Media24) en geld vir al ons produkte of dienste wat jy op enigeen van ons Platforms gebruik, insluitend ons webtuistes, mobiele tuistes, mobiele toepassings (apps), e-pos of enige ander tegnologie of diens wat jy gebruik om toegang tot ons produkte of dienste te verkry. "Ons" in hierdie privaatheidsbeleid verwys na Media24 Eiendoms Beperk en sy filiale, en besonderhede is hier beskikbaar.
Hierdie privaatheidsbeleid beskryf hoe ons die inligting hanteer wat ons oor jou versamel en/of van jou ontvang. Deur ons Platforms te gebruik stem jy in tot die versameling en gebruik van jou inligting soos in hierdie privaatheidsbeleid uiteengesit.
Let asseblief daarop hierdie Platforms is nie bedoel vir kinders jonger as 13 jaar nie en ons versamel nie willens en wetens inligting in oor kinders jonger as 13 jaar nie.
"Persoonlike inligting" beteken enige inligting wat jou identifiseer of gebruik kan word om jou te identifiseer. Dit sluit in jou naam; e-pos- en/of straatadres; landlyn- of selfoonnommer; ligging; aanlyn identifiseerder; ras of etniese oorsprong; geslag; ouerdom; geloofs- of filosofiese oortuiging; gesondheids- of biometriese inligting; kultuur; taal; onderrig; mediese, finansiële, kriminele of werkgeskiedenis, insluitend bewerings van die pleging van misdade en geregtelike stappe ten opsigte van hierdie bewerings; jou persoonlike opinies, sienings of voorkeure; en iemand anders se sienings en opinies oor jou.
Ons kan inligting outomaties versamel oor jou toerusting, en soekaksies en -patrone. Ons doen dit deur koekies, webmerkers en ander tegnologieë te gebruik.
'n Koekie is 'n klein tekslêer wat ons bediener na jou hardeskyf stuur wanneer jy ons Platforms besoek. Hierdie koekies hou matige hoeveelhede data spesifiek oor jou en ons Platforms. Dit laat ons stelsel toe om jou te herken wanneer jy ons Platforms weer besoek. Indien jy verkies dat ons nie koekies gebruik nie wanneer jy ons Platforms gebruik, kan jy jou webblaaier se verstellings verander om die gebruik van koekies te deaktiveer. Let asseblief daarop dat indien jy die gebruik van koekies deaktiveer, jy nie al die eienskappe en funksionaliteite van ons Platforms kan geniet nie.
Ons kan bykomende inligting oor jou ontvang wat in die openbaar of kommersieel beskikbaar is, en dit kombineer met die inligting oor jou wat ons op ander maniere versamel of ontvang het. Ons kan ook inligting oor jou ontvang wanneer jy toegang tot ons Platforms verkry deur met jou sosiale netwerkdienste aan te meld.
Ons versamel en prosesseer inligting oor jou godsdienstige oortuigings, ras of etniese oorsprong, politieke oortuigings, gesondheid, sekslewe, biometriese inligting en kriminele gedrag slegs as jy ons toestemming gegee het om hierdie persoonlike inligting te versamel en prosesseer, en onderhewig aan die toelaatbare uitsluitings wat in die toepaslike wetgewing gespesifiseer word.
Ons verskaf of maak jou persoonlike inligting beskikbaar aan:
Ander partye wat inhoud, advertensiedienste of funksionaliteit op ons Platforms verskaf, insluitend advertensieverskaffers wat ons en ons advertensiekliënte help om advertensies te verskaf wat toegespits is op gebruikers se belange en verstaan hoe gebruikers reageer op hierdie advertensies, maatskappye wat gehore meet en ons help om die algehele gebruik van ons Platforms te meet en dit met ander aanlyn dienste te vergelyk, en sosiale netwerkdienste soos Facebook, Twitter, LinkedIn en Instagram wat jou in staat stel om te registreer vir en aan te meld op van ons dienste en goed wat jy op ons Platforms kry te deel met jou sosiale netwerk. Hierdie derde partye kan inligting oor jou gebruik van ons Platforms versamel of ontvang, insluitend deur die gebruik van koekies, webmerkers en ander tegnologieë, en hierdie inligting kan oor tyd versamel word en met inligting gekombineer word wat op verskillende webtuistes en aanlyn dienste versamel is. Ons beheer nie die privaatheidspraktyke van hierdie of enige ander derdepartydienste nie en moedig jou aan om hierdie dienste se privaatheidsbeleide te lees voordat jy by hulle inskakel.
Jy het ook die reg om toegang te versoek tot die inligting wat ons oor jou versamel het en te versoek dat ons enige verkeerde of onvolledige inligting regstel of opdateer. Jy kan te eniger tyd 'n beswaar by ons indien oor ons versameling en gebruik van jou persoonlike inligting.
Die transmissie van inligting deur middel van die internet is ongelukkig nie volkome veilig nie en ons kan nie die sekerheid van inligting waarborg wat aan ons deur middel van die internet gestuur word nie. Enige inligting wat aan ons deur middel van die internet gestuur word, is vir eie risiko. Sodra ons jou persoonlike inligting ontvang het, doen ons ons bes om dit te beskerm en gebruik ons die sekerheidsmaatreëls wat ons ingestel het om dit te verseker.
Indien ons enige dienste aan 'n derde party uitkontrakteer wat die versameling of gebruik van jou persoonlike inligting verlang, stel ons kontrakte op wat vereis dat hierdie maatskappy of mense die sekerheid van jou persoonlike inligting respekteer, dit in ooreenstemming met die wet hanteer, en dit slegs gebruik vir die doele wat deur ons gemagtig is.
Ons Platforms bevat skakels na en vanaf webtuistes, mobiele toepassings en/of dienste van derde partye, adverteerders en/of geaffilieerdes. Deur op hierdie skakels te klik of hierdie konneksies te aktiveer kan derde partye toelaat om inligting oor jou te versamel en deel. Let asseblief daarop dat ons geen beheer het oor hierdie derde partye nie en nie verantwoordelik is vir die privaatheids­praktyke van sodanige ander partye wanneer jy ons Platforms verlaat nie. Ons raai jou aan om die privaatheidsverklarings te lees van elke webtuiste wat jy besoek en wat persoonlike inligting versamel.
Hierdie weergawe van die privaatheidsbeleid was laas op 25 Junie 2018 bygewerk en vervang enige voorafgaande privaatheidsbeleide.
Kontak ons asseblief indien jy enige vrae, kommentaar of versoeke het om enige inligting wat ons oor jou het op te dateer, reg te stel, te wysig, te verwyder of te vernietig, of as jy wil beswaar maak oor die gebruik van jou inligting. Ons kontakbesonderhede is: